Referat fra bestyrelsesmøde mandag den 26. september 2022 kl. 18.00

Til stede var: Christian, Anni, Orla, Jan, Sanne, Benjamin, Knud, Ole, Vibeke, Mikael og Eva

Fra ejendomskontoret: Bernt

1. **Gensidig information**

Bernt orienterede om personalesituationen.

De nye åbningstider på ejendomskontoret er blevet godt modtaget. Der er kommet nye håndværkere i Ådalsparken. Det drejer sig om de blaa tømrer og SJ Electric.

Der er stadig rotter i området. Der bruges mange ressourcer på, at få dette løst. Der er opsat rottespærre på alle faldstammer i Højmose Vænge.

Der er vandskade i kælderen under Mendo og Netto. Der bliver skiftet til LED pærer i alle kældrene.

Der bliver snarest opsat nye blå skilte i Ådalsparken. Det er ved diverse indkørsler til Ådalsparken samt hjørnet ved Ådalsparkvej og Højmosen.

Der har været et Tv-hold i Ådalsparken, der har lavet en optagelse i bolig på Ådalsparkvej.

Jan nævnte en artikel omkring solceller, og han vil sende artiklen til bestyrelsen.

Eva oplyste, at julearrangementet for børn og forældre, flyttes til lørdag den 3. december på grund af Nisserne.

Eva gav udtryk for, at det er uhørt, at DAB sender invitation ud til bestyrelsen/repræsentantskabet fredag eftermiddag omkring afskedsreception for Christian Balle Hansen, der afholdes mandag formiddag mellem kl. 10-12. Christian har været formand i 17 år.

Vibeke har skrevet til DAB herom, men der har ikke været nogen reaktion.

Christian takkede for gaven fra afdelingsbestyrelsen.

Anni fortalte, at Ådalsparkens fodboldturnering er indstillet til DAB’s fællesskabspris. Dette foregår, lørdag den l. oktober 2022 på Hotel Hvide Hus i Køge. Anni, Knud og Eva deltager.

1. **Affald/molokker- økonomi**

Der har været afholdt skriftlig votering i Hørsholm almene Boligselskab omkring tilskud fra dispositionsfonden til Ådalsparkens etablering af molokker. 11 stemte for, 2 stemte nej og 2 blanke.

Bestyrelsen drøftede indgående behandlingen af Ådalsparkens ansøgning omkring bidrag med 2/3 af dispositionsfondens midler til molokkerne.

Jan lovede, at han fremover ville sikre et mere oplyst grundlag.

DAB har 26. september 2022 sendt ansøgning til Hørsholm Kommune omkring tilskud til molokkerne.

1. **Dispositionsfond – hvem bidrager til denne?**

Christian har bedt DAB om en opgørelse over, hvem der bidrager til dispositionsfonden og med hvilke beløb. Knud vil gerne have en liste over, hvem der har fået penge fra fonden og hvad der er indbetalt.

1. **Beboerhuset – koordinator (lukket punkt)**
2. **E-syn, faktisk istandsættelse, effektiv drift**

Disse punkter skal drøftes på HaB’s møde den 28. september.

1. **Selskabsbestyrelsesmøde den 28. september 2022**

Der skal drøftes 4-årige mål for alle selskabets afdelinger.

1. **Eventuelt**

Orla forespurgte til tidsplanen for etablering af ladestandere. Christian kontakter DAB.

Bernt oplyste, at DAB’s administrerende direktør kommer i praktik i Ådalsparken den 6. oktober.

Mikael oplyste, at bilerne der kører ind til Højmose Vænge kører meget stærkt. Det blev aftalt, at der skal arbejdes videre med nogle fartbegrænsende foranstaltninger.

Referent Eva